《送陈文溪比部出守处州》
明代·游朴

几年偃蹇白云曹，一日联翩皂盖高。方国旧推东越长，天池新徙北溟毛。

诗成丽水波增媚，剑入龙泉气并豪。何限春光随露冕，风尘可复忆同袍。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。